CELEX: 62019TN0849
Language: mt
Date: 2019-12-16 00:00:00
Title: Kawża T-849/19: Rikors ippreżentat fis-16 ta’ Diċembru 2019 – Leonardo vs Frontex

17.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 54/57
            
         
      Rikors ippreżentat fis-16 ta’ Diċembru 2019 – Leonardo vs Frontex
      (Kawża T-849/19)
      (2020/C 54/63)
      Lingwa tal-kawża: it-Taljan
      
         Partijiet
      
      
         Rikorrenti: Leonardo SpA (Ruma, l-Italja) (rappreżentanti: M. Esposito, F. Caccioppoli u G. Calamo, avukati)
      
         Konvenuta: L-Aġenzija Ewropea għall-Gwardja tal-Fruntiera u tal-Kosta (Frontex)
      
         Talbiet
      
      Ir-rikorrenti titlob, fuq il-mertu, li l-Qorti Ġenerali jogħġobha:
      
                  —
               
               
                  tannulla l-atti elenkati iktar ’l isfel;
               
            
                  —
               
               
                  tikkundanna lill-konvenuta tikkumpensa d-danni kollha mġarrba u li ser jiġu mġarrba, diretti u indiretti, li jirriżultaw, għal kwalunkwe raġuni, min-natura illegali tas-sejħa għal offerti kkontestata;
               
            
                  —
               
               
                  bħala miżura istruttorja, tordna perizja bis-saħħa tal-Artikoli 91(e) u 96 tar-Regoli tal-Proċedura tal-Qorti Ġenerali, sabiex jiġi stabbilit li: a) il-klawżoli tas-sejħa għal offerti kkontestata la huma raġonevoli u lanqas neċessarji u ma humiex konformi mal-leġiżlazzjoni f’dan il-qasam; b) il-klawżoli kkontestati jipprekludu lil Leonardo milli tifformula offerta; c) id-diviżjoni tal-kuntratt f’żewġ lottijiet jew iktar hija ġġustifikata minn raġunijiet ta’ nefqa u ta’ fattibbiltà teknika;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Dan ir-rikors ġie ppreżentat kontra l-avviż ta’ kuntratt għal servizzi FRONTEX/OP/888/2019/JL/CG intitolat “Remotely Piloted Aircraft Systems (RPAS) for Medium Altitude Long Endurance Maritime Aerial Surveillance”, ippubblikat fit-18 ta’ Ottubru 2019 fis-Suppliment tal-Ġurnal Uffiċjali tal-Unjoni Ewropea TED (Tenders Electronic Daily) bir-referenza 2019/S 202-490010, u l-atti annessi miegħu, b’mod partikolari s-segwenti:
      
                  —
               
               
                  Invitation to Tender, disponibbli fis-sit internet https://etendering.ted.europa.eu/cft/cft-document.html?docId=61915;
               
            
                  —
               
               
                  Financial Proposal, disponibbli fis-sit internet https://etendering.ted.europa.eu/cft/cft-document.html?docId=61916;
               
            
                  —
               
               
                  Declaration, disponibbli fis-sit internet https://etendering.ted.europa.eu/cft/cft-document.html?docId=61917;
               
            
                  —
               
               
                  Annex I – Tender Specifications, disponibbli fis-sit internet https://etendering.ted.europa.eu/cft/cft-document.html?docId=61918;
               
            
                  —
               
               
                  Tender Submission Form, disponibbli fis-sit internet https://etendering.ted.europa.eu/cft/cft-document.html?docId=61919;
               
            
                  —
               
               
                  Draft Contract, disponibbli fis-sit internet https://etendering.ted.europa.eu/cft/cft-document.html?docId=61921;
               
            
                  —
               
               
                  Agreement of non-disclosure, disponibbli fis-sit internet https://etendering.ted.europa.eu/cft/cft-document.html?docId=61922;
               
            
                  —
               
               
                  Appendix 1, disponibbli fis-sit internet https://etendering.ted.europa.eu/cft/cft-document.html?docId=61924;
               
            
                  —
               
               
                  Appendix 2, disponibbli fis-sit internet https://etendering.ted.europa.eu/cft/cft-document.html?docId=61925; Appendix 3, disponibbli fis-sit internet https://etendering.ted.europa.eu/cft/cft-document.html?docId=61926;
               
            
                  —
               
               
                  ir-Rettifika – Avviż ta’ informazzjoni addizzjonali jew avviż ta’ rettifika, ippubblikat fis-Suppliment tal-Ġurnal Uffiċjali tal-Unjoni Ewropea TED (Tenders Electronic Daily) bir-referenza 2019/S 216-528930,
               
            
                  —
               
               
                  ir-Rettifika – Avviż ta’ informazzjoni addizzjonali jew avviż ta’ rettifika, ippubblikat fis-Suppliment tal-Ġurnal Uffiċjali tal-Unjoni Ewropea TED (Tenders Electronic Daily) bir-referenza 2019/S 226-553006,
               
            
                  —
               
               
                  il-kjarifiki mogħtija minn Frontex dwar il-lex specialis (ippubblikati fuq is-sit internet https://etendering.ted.europa.eu/cft/cft-questions.html?cftId=5444);
               
            
                  —
               
               
                  il-minuti tal-laqgħa ta’ informazzjoni organizzata fil-bini ta’ Frontex fit-28 ta’ Ottubru 2019; kif ukoll kull att preċedenti, konness ma’ u sussegwenti għall-atti elenkati iktar ’il fuq.
               
            Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  Ir-rikorrenti titlob l-annullament tal-atti kkontestati sa fejn huma vvizzjati bi ksur tal-prinċipji ta’ trasparenza, ta’ proporzjonalità, ta’ ugwaljanza fit-trattament u ta’ nondiskriminazzjoni, minħabba l-kontenut ġenerali u irrazzjonali tagħhom, jiġifieri sa fejn jimponu fuq il-kandidati, għal dak li jirrigwarda r-rikorrenti, rekwiżiti tekniċi speċifiki li huma totalment inutli, sproporzjonati, eċċessivi u mhux funzjonali għall-finijiet tas-servizz jew tali li jrendu l-parteċipazzjoni tar-rikorrenti impossibbli jew suġġetta għal oneri ekonomiċi eċċessivi sal-punt li tiġi ppreġudikata l-kompetittività tal-offerta. Konsegwentement, dawn l-atti huma vvizzjati bi ksur tal-premessi 96 u 108 u tal-Artikoli 160, 161 u 166 tar-Regolament finanzjarju 2018/1046 (1), tal-punti 17.1, 17.3 u 17.8 tal-Anness I tal-imsemmi regolament, kif ukoll tad-Direttivi 2014/23 (2) et 2014/24 (3). Barra minn hekk, dawn huma ivvizzjati wkoll b’eċċess ta’ poter, fil-forma ta’ ksur tal-prinċipju ta’ proporzjonalità, bin-natura illoġika u żbaljata u bi żnaturament tas-suppożizzjonijiet bażiċi, b’inugwaljanza fit-trattament, b’inġustizzja kif ukoll b’użu ħażin ta’ poter.
               
            
                  2.
               
               
                  Ir-rikorrenti titlob barra minn hekk l-annullament tal-atti kkontestati minħabba l-assenza ta’ diviżjoni tal-kuntratt kontenzjuż f’lottijiet. B’mod partikolari, hija tallega l-ksur tal-Artikolu 160(1) u (2) u tal-punt 33.1 tal-Anness I tar-Regolament finanzjarju 2018/1046, kif ukoll in-nuqqas ta’ applikazzjoni tat-tielet paragrafu tal-punt 18.2 tal-Anness I tal-imsemmi regolament.
               
            
                  3.
               
               
                  Ir-rikorrenti tallega wkoll il-ksur tal-Artikoli 176 jew 179 tar-Regolament finanzjarju 2018/1046, għar-raġuni li d-dispożizzjonijiet tas-sejħa għal offerti jawtorizzaw il-parteċipazzjoni ta’ persuni minn pajjiżi terzi.
               
            
                  4.
               
               
                  Fl-aħħar nett, fid-dawl tal-illegalità tal-atti kkontestati, ir-rikorrenti titlob kumpens għad-danni kollha mġarrba u li ser jiġu mġarrba, diretti u indiretti, li jirriżultaw, għal kwalunkwe raġuni, min-natura illegali tas-sejħa għal offerti kkontestata.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU 2019, L 60, p. 36).
      
         (2)  Direttiva 2014/23/UE tal-Parlament Ewropew u tal-Kunsill tas-26 ta’ Frar 2014 dwar l-għoti ta’ kuntratti ta’ konċessjoni (ĠU 2014, L 94, p. 1, rettifika fil-ĠU 2018, L 82, p. 17).
      
         (3)  Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE (ĠU 2014, L 94, p. 65, rettifika fil-ĠU 2015, L 275, p. 68).